ཞིན་ཧྭ་གསར་འགྱུར་ཁང་གི་གློག་འཕྲིན་ལྟར།རྒྱལ་ཡོངས་སྲིད་གྲོས་ཀྱིས་ཚེས་བཅོ་ལྔ་ཉིན་པེ་ཅིན་ནས་རྒྱུད་རིམ་རང་བཞིན་གྱི་དངུལ་ལོར་ཉེན་ཁ་སྔོན་འགོག་མ་ལག་འཐུས་ཚང་དུ་གཏོང་བའི་ཆེད་དོན་བཞུགས་མོལ་ཚོགས་འདུ་བསྡུས།ཀྲུང་གུང་ཀྲུང་དབྱང་ཆབ་སྲིད་ཅུའུ་ཡི་རྒྱུན་ལས་ཨུ་ཡོན།རྒྱལ་ཡོངས་སྲིད་གྲོས་ཀྱི་ཀྲུའུ་ཞི་ཝང་དབྱང་གིས་གྲོས་ཚོགས་ལ་འགོ་འཛིན་མཛད་པར་མ་ཟད་གསུང་བཤད་གནང་།གྲོས་ཚོགས་སྟེང་ཁོང་གིས་ནན་གྱིས་གསུངས་རྒྱུར།དངུལ་ལོར་ཉེན་ཁ་ཚོད་འཛིན་བྱེད་པ་དེ་རྒྱལ་ཁབ་ཀྱི་བདེ་འཇགས་དང་ཁྱོན་ཡོངས་ཀྱི་འཕེལ་རྒྱས།མི་དམངས་མང་ཚོགས་ཀྱི་རྒྱུ་ནོར་བདེ་འཇགས་བཅས་དང་འབྲེལ་བ་ཡོད་ལ།རྒྱུ་སྤུས་མཐོ་བའི་འཕེལ་རྒྱས་མངོན་འགྱུར་བྱེད་པར་ངེས་པར་དུ་འགལ་གཏོར་བྱེད་པའི་ཕྱོགས་གཙོ་ཡིན་པར་མ་ཟད།ངེས་པར་དུ་རྒྱལ་ཁ་ལེན་པར་བྱེད་པའི་མཁྲེགས་གཏོར་འཐབ་འཛིང་ཞིག་ཀྱང་ཡིན།རྒྱལ་ཡོངས་སྲིད་གྲོས་སྐབས་བཅུ་གསུམ་པའི་ཆེད་དོན་བཞུགས་མོལ་ཚོགས་འདུ་ཐེངས་དང་པོས་གྲོས་དོན་དེར་དམིགས་ནས་བཞུགས་མོལ་བྱེད་པ་ནི་མི་དམངས་སྲིད་གྲོས་ཀྱིས་དཀྱིལ་སྙིང་ལ་དམིགས་པ་དང་ཁྱོན་ཡོངས་ལ་ཞབས་ཕྱི་སྒྲུབ་པའི་མཚོན་བྱེད་ཅིག་ཡིན་པས།སྲིད་གྲོས་གྲོས་མོལ་སྟེགས་བུའི་བློ་འདོན་ཇུས་འབུལ་བྱེད་པ་དང་ཏང་དང་སྲིད་གཞུང་གི་སྲིད་ཇུས་དང་འདོད་བློ་དྲིལ་སྒྲོག་བྱེད་པ།ཐུན་མོང་གི་ལྟ་བ་གཅིག་བསྡུ་བྱེད་པའི་ནུས་པ་སྔར་ལས་འདོན་སྤེལ་བཟང་བོ་བྱས་ནས།ཆེད་དོན་གྲོས་མོལ་ཚོགས་འདུའི་དམངས་གཙོའི་རྣམ་པ་དེ་རྒྱུན་འཁྱོངས་བཟང་བོ་དང་འཕེལ་རྒྱས་བཟང་བོ།འཐུས་ཚང་བཟང་བོ་བཅས་བྱེད་དགོས་ཟེར།